b'\n_START_ARTICLE_\nPrimerjava ponudnikov spletne po\xc5\xa1te\n_START_SECTION_\nKaj je spletna po\xc5\xa1ta?\n_START_PARAGRAPH_\nSkoraj vsi ponudniki spletne po\xc5\xa1te ponujajo dostop do e-po\xc5\xa1te z webmail odjemalci, mnogi od njih pa tudi dostop do e-po\xc5\xa1te z namiznimi odjemalci z uporabo standardnih protokolov._NEWLINE_Kot pri vseh spletnih aplikacijah je glavna prednost spletne po\xc5\xa1te pred namiznimi odjemalci sposobnost po\xc5\xa1iljanja in prejemanja e-po\xc5\xa1te povsod, kjer je na voljo spletni brskalnik. Njena glavna pomanjklivost pa je, da je potrebna povezava z internetom med uporabo.\n_START_SECTION_\nGmail\n_START_PARAGRAPH_\nGmail je brezpla\xc4\x8dna e-po\xc5\xa1tna storitev, ki jo ponuja Google. Uporabniki lahko varno dostopajo do podatkov preko spletne po\xc5\xa1te, kakor tudi preko protokolov POP3 in IMAP. Gmail beta je za\xc4\x8del delovati 1.4.2004, do njega so imeli dostop samo povabljeni uporabniki. \xc4\x8ceprav je bil \xc5\xa1e v beta stanju, je 7.2.2007 postal dostopen \xc5\xa1ir\xc5\xa1i javnosti. Storitev je iz beta statusa bila nadgrajena 7.7.2009._NEWLINE_Z za\xc4\x8detno ponudbo 1 GB prostora na uporabnika so ob\xc4\x8dutno dvignili standard za brezpla\xc4\x8dno shranjevanje po\xc5\xa1te v primerjavi s takratno konkurenco Hotmail in Yahoo! Mail, pri katerih je bilo na voljo 2-4 MB brezpla\xc4\x8dnega prostora. Posamezna sporo\xc4\x8dila imajo lahko do 25 MB velike priloge, kar pa je veliko glede na druge spletne ponudnike. Gmail je iskalno usmerjen vmesnik in ima\xc2\xa0\xc2\xbbpogovorni pogled\xc2\xab, podobno kot pri spletnih forumih. Deluje na Google GFE/2.0 na Linux stre\xc5\xbenikih in ima ve\xc4\x8d kot 400 milijonov uporabnikov.\n_START_SECTION_\nYahoo! Mail\n_START_PARAGRAPH_\nYahoo! Mail je spletno po\xc5\xa1tna storitev, ki jo ponuja Yahoo. Odprta je bila leta 1997 in ima nekaj \xc4\x8dez 273 milijonov uporabnikov._NEWLINE_Trenutno Yahoo! ponuja tri razli\xc4\x8dice Yahoo! Mail. Prva je Tradicionalnan razli\xc4\x8dica (Yahoo Mail Classic), pri kateri se nadaljuje dostopnost do izvirnega vmesnika, uvedenega leta 1997. Leta 2005 je bila uvedena druga razli\xc4\x8dica z novim Ajax vmesnikom, povleci in spusti, izbolj\xc5\xa1ano iskanje, bolj\xc5\xa1a funkcionalnost, blji\xc5\xbenice na tipkovnici, avtomatska dopolnitev naslova, in \xc5\xa1e ve\xc4\x8d. Oktobra 2010 je Yahoo izdal \xc5\xa1e tretjo (beta) razli\xc4\x8dico Yahoo! Mail-a, ki je vklju\xc4\x8devala nove zasnove, izbolj\xc5\xa1ano zmogljivost, izbolj\xc5\xa1ano iskalno funkcionalnost, izbolj\xc5\xa1ana inegracija s Facebook-om. Maja 2011, so se beta testiranja za tretjo razli\xc4\x8dico kon\xc4\x8dala in je tako postala privzeti vmesnik za Yahoo! Mail. )_NEWLINE_V za\xc4\x8detu leta 2008 je Yahoo! za\xc4\x8del ponujati neomejeno shranjevanje podatkov za uporabnike, kot odgovor na vro\xc4\x8do konkurenco drugih brezpla\xc4\x8dnih ponudnikov spletne po\xc5\xa1te. Uporabniki lahko do podatkov dostopajo preko spletne po\xc5\xa1te, kakor tudi s protokoli POP3 in IMAP. Yahoo! Mail te\xc4\x8de na Linux in FreeBSD stre\xc5\xbenikih.\n_START_SECTION_\nHotmail\n_START_PARAGRAPH_\nHotmail je nastal 4.7.1996. To je bila ena izmed prvih storitev, ki so ponujale brezpla\xc4\x8dno spletno po\xc5\xa1to. Prvotno je bil \xc4\x8drkovan "HoTMaiL" s HTML uporabni\xc5\xa1kim vmesnikom. Hotmail je postal hitro priljubljen, saj je ob koncu leta 1997 \xc5\xbee imel miljone uporabnikov._NEWLINE_Konec leta 1997 je Hotmail kupila dru\xc5\xbeba Microsoft in tako je ostalo tudi do danes. Hotmail je od leta 1996 \xc5\xa1el skozi ogromno sprememb. Ko je Hotmail prvi\xc4\x8d za\xc4\x8del je bilo brezpla\xc4\x8dno shranjevanje podatkov z 2 MB shranjevalne meje. \xc4\x8cez \xc4\x8das so se meje dvigovale do 2 GB in 5 GB. Danes ponuja vedno ve\xc4\x8d prostora, kar pomeni da ni treba skrbeti za shranjevalne meje._NEWLINE_Uporabniki lahko do podatkov dostopajo preko spletne po\xc5\xa1te in POP3 protokola. Hotmail te\xc4\x8de na SQL serverjih in ima 364 milijonov uporabnikov.'